གང་ལྟར་དངོས་ཡོད་ཀྱི་གནས་ཚུལ་ལ་ལྟ་གྲུབ་སྐོར་ཤོད་སྐབས་སངས་རྒྱས་པའི་ཆོས་དེ་རྒྱ་ཆེ་ཤོས་དང་ཟབ་ཤོས་ཡིན་པ་འཛམ་བུ་གླིང་ལ་ཀུན་གསལ་རེད།དེའི་ནང་ཚན་ནས་ལེགས་སྦྱར་གྱི་ཆོས་རྒྱུད་དེ་ཟབ་ཤོས་ཆགས་ཡོད།དེ་ལྟར་འཛམ་གླིང་འདིའི་སྟེང་ལོ་ངོ་སྟོང་ཕྲག་རིང་ཟབ་ཤོས་བྱས་ཏེ་གནས་པའི་སངས་རྒྱས་པའི་ཆོས་སྤྱི་དང༌།ལྷག་པར་ལེགས་སྦྱར་གྱི་ཆོས་རྒྱུད་དེ་དག་རྒྱ་གར་ནང་ནུབ་སྟེ་རྒྱ་ནག་ལ་ཡིན་ཡང་གང་འཚམ་གྱིས་ཡར་རྒྱས་ཡོད་ཀྱང་དེ་ཙམ་གྱིས་སློབ་གཉེར་བརྒྱབ་ནས་གཏིང་ཟབ་པོ་ཞིག་མེད་པ་གསལ་པོ་ཞེ་དྲག་རེད།དེར་བརྟེན་རྒྱ་ནག་བརྒྱུད་ནས་ཕྱིན་པའི་ཡུལ་གྲུ་ཁག་དེ་དག་གི་ནང་ལ་ཆ་བཞག་ནའང༌།དེ་ཙམ་གྱི་གཏིང་ཟབ་པོ་དང་ཞིབ་ཚགས་པོ་ཆ་ཚང་བ་ཞིག་མི་འདུགདེ་དག་ལ་བསམ་བློ་གཏོང་སྐབས་ང་ཚོ་བོད་པའི་བོད་ཡིག་ནང་ཡོད་པའི་སངས་རྒྱས་པའི་ཆོས་དེ་འཛམ་གླིང་འདིའི་སྟེང་ཕལ་ཆེར་ལྟ་གྲུབ་ཀྱི་རྣམ་གཞག་སྟོན་པའི་སངས་རྒྱས་པའི་གཞུང་ཡག་ཤོས་ཤིག་ཆགས་ཡོད་སྟབས་ང་རང་ཚོའི་ཡི་གེ་དེར་སྤོབས་པ་ཞིག་སླེབས་ཡོང་གི་འདུག